
# Ирек Сабиров: «Сәхнә чибәренә»

(ШИГЫРЬ)

Мин ишеткән иң беренче җырың

«Җомга» булды. Җырлап, баш идең.

Мин карт түгел идем ул заманда,

Ә син исә – бигрәк яшь идең.

Айлар, еллар узды. Җырларыңда –

Син кабызган утта – мин яндым;

Бер җырыңнан ярсып еласам да,

Икенчесен тыңлап куандым.

Һәрбер җырың, йөрәгемә сеңеп,

Җанга ялкын өстәп яшәде.

Бер аяныч – мин картаеп беттем,

Ә син исә – һаман яшь әле.



Следите за самым важным и интересным в Telegram-каналеТатмедиа

## Нет комментариев
Ирек Сабиров: «Сәхнә чибәренә»